Okresná prokuratúra Bánovce nad Bebravou 
K Zornici 892, 957 01 Bánovce nad Bebravou 	

Sp. zn. : Pv 570/11/3301	Bánovce nad Bebravou, 16.7.2012
EEČ : 2-23-21-2012

U Z N E S E N I E

Trestná vec:	obvinený XXXXX 
Prečin:	Zanedbanie povinnej výživy podľa § 207 odsek 2 Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátor Okresnej prokuratúry Bánovce n/Bebravou
Podľa § 215 odsek 1 písmeno h Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
hoci mu z ustanovenia § 62 ods. 1 a nasl. Zákona o rodine vyplýva povinnosť prispievať na výživu detí a rozsudkom Okresného súdu XXXXX zo dňa XXXXX právoplatným dňa 26.2.2009 bol zaviazaný prispievať na výživu svojich maloletých detí, a to XXXXX, nar. XXXXX sumou vo výške 40 Eur a XXXXX, nar. XXXXX sumou vo výške 30 Eur mesačne najneskôr vždy do 25. dňa v mesiaci vopred k rukám oprávnenej, ich matky XXXXX, trvale bytom XXXXX, ktorej boli zverené do osobnej starostlivosti, si svoju zákonnú povinnosť vyživovať ich plnil nepravidelne a v období od 25.3.2011 doposiaľ, v ktorom keď pracoval a mal dostatočný príjem výživné ani čiastočne neuhrádzal a zamestnávateľovi existenciu vyživovacej povinnosti nenahlásil, následne zamestnanie ukončil bez vážneho dôvodu, a keď bol bez práce nezaevidoval sa ako uchádzač o zamestnanie v evidencii občanov hľadajúcich prácu príslušného Úradu práce, sociálnych vecí a rodiny, čím sa jej plneniu vedome vyhýbal, a v sledovanom období mu tak na obe deti vznikol celkový dlh na nezaplatenom výživnom vo výške 720 Eur

lebo zanikla trestnost cinu
Odôvodnenie:
Poverený príslušník Obvodného oddelenia PZ XXXXX uznesením pod XXXXX zo dňa 27.12.2011 podľa § 199 ods. 1 Trestného poriadku začal trestné stíhanie pre prečin zanedbania povinnej výživy podľa § 207 ods. 1 Trestného zákona na tom skutkovom základe, ako je to uvedené vo výrokovej časti predmetného uznesenia.

Uznesením povereného príslušníka Obvodného oddelenia PZ XXXXXXXXXX pod XXXXX zo dňa 11.5.2012 bolo podľa § 206 ods. 1 Trestného poriadku rozhodnuté o vznesení obvinenia XXXXX pre prečin zanedbania povinnej výživy podľa § 207 ods. 2 Trestného zákona na skutkovom základe uvedenom v predmetnom uznesení.

V priebehu skráteného vyšetrovania bolo zistené, že dlžné výživné za obdobie od 25.3.2011 doposiaľ, za ktoré je obvinený XXXXX trestne stíhaný, bolo z jeho strany k dnešnému dňu uhradené v celom rozsahu. Uvedené, okrem výpovede samotného obvineného vyplynulo i z výpovede vypočutého svedka XXXXX, oprávneného príjemcu výživného, a to i s poukazom k zabezpečeným dokladom preukazujúcim jeho úhradu. Z vykonaných dôkazov súčasne vyplynulo, že v priebehu neplatenia výživného obvineným jeho nezaopatrené maloleté deti XXXXX a XXXXX netrpeli núdzou a obdobie neplatenia výživného na nich nezanechalo trvalo nepriaznivé následky. 

	Podľa § 215 ods. 1 písm. h) Trestného poriadku prokurátor zastaví trestné stíhanie, ak zanikla trestnosť činu.

V zmysle § 86 písm. a) Trestného zákona trestnosť trestného činu zanedbania povinnej výživy podľa § 207 Trestného zákona zaniká, ak trestný čin nemal trvalo nepriaznivé následky a páchateľ svoju povinnosť dodatočne splnil skôr, než sa súd odobral na záverečnú poradu.
 
Vzhľadom ku skutočnosti, že obvinený XXXXX svoju vyživovaciu povinnosť za obdobie, za ktoré je trestne stíhaný splnil skôr, než sa súd odobral na záverečnú poradu a trestný čin nemal trvalo nepriaznivé následky, v zmysle osobitného ustanovenia o účinnej ľútosti podľa § 86 písm. a) Trestného zákona, trestnosť prečinu zanedbania povinnej výživy podľa § 207 ods. 2 Trestného zákona  zanikla. 

Prihliadnuc k vyššie uvedeným skutočnostiam, bolo potrebné rozhodnúť tak ako je to uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Pavel Štefan
prokurátor